Diari Oficial de la Generalitat Valenciana


Sumari del DOGV 7286, del 02-06-2014 (2014/4956)

ORDE 10/2014, de 20 de maig, de la Conselleria de Presidència i Agricultura, Pesca, Alimentació i Aigua, per la qual es convoquen per a l'any 2014 subvencions destinades al finançament d'equipaments, senyalització i mobiliari urbà en municipis xicotets i entitats locals menors de la Comunitat Valenciana amb una població que no excedisca els 1.000 habitants i s'aproven les bases reguladores de la convocatòria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/4956


Data del document
:   20-05-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

ORDE 10/2014, de 20 de maig, de la Conselleria de Presidència i Agricultura, Pesca, Alimentació i Aigua, per la qual es convoquen per a l'any 2014 subvencions destinades al finançament d'equipaments, senyalització i mobiliari urbà en municipis xicotets i entitats locals menors de la Comunitat Valenciana amb una població que no excedisca els 1.000 habitants i s'aproven les bases reguladores de la convocatòria. [2014/4956]  
La cohesió territorial constituïx un principi que informa el nostre ordenament jurídic. Així, la Constitució Espanyola, en l'article 138, consagra el principi de solidaritat i equilibri territorial i establix que s'aconseguix vetlant per l'establiment d'un equilibri econòmic adequat i just entre les diverses parts del territori espanyol. També la Comunitat Valenciana ha de vetlar en l'exercici de les seues competències per la realització dins del seu propi territori dels principis de solidaritat i cohesió territorial. Estos principis, junt amb el de diferenciació, basat en l'existència d'entitats locals de naturalesa, grandària i capacitat econòmica i de gestió molt distintes, són l'eix entorn del qual es configura la nova Llei 8/2010, de 23 de juny, de la Generalitat, de Règim Local de la Comunitat Valenciana.  
La política de la Generalitat s'inscriu en la línia de foment de les entitats locals del nostre àmbit territorial, en especial dels municipis i les entitats amb menor població i amb menors recursos financers.  
  
Sense cap dubte, els municipis xicotets i les entitats locals menors exercixen un paper fonamental en la cohesió territorial i en la prestació de servicis públics essencials als ciutadans, per la qual cosa es consideren prioritàries les polítiques públiques que tracten d'impulsar d'una forma real i efectiva els seus actuals sistemes de finançament.  
La Generalitat, en el marc de les actuacions de suport i foment del municipi xicotet i les entitats locals menors, instrumenta estes subvencions destinades a millorar la seua infraestructura i equipaments inclosos en el Fons de Cohesió Territorial de la Comunitat Valenciana, d'acord amb els principis d'objectivitat, transparència, lliure concurrència i ple respecte a l'autonomia i suficiència financera dels ens locals i solidaritat.  
Esta convocatòria, de conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir i modificar subvencions públiques, està exempta de notificació a la Comissió Europea perquè no hi es aplicable l'article 107 del Tractat de Funcionament de la Unió Europea, per estar destinades a ajuntaments i no afecten els intercanvis comercials entre els estats membres.  
  
Per això, d'acord amb el que disposen l'article 47.3 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i l'article 28 de la Llei 5/1983, de 30 de desembre, del Consell,  
  
ORDENE  
  
Primer. Convocatòria  
Convocar, per a l'exercici 2014, subvencions per al finançament d'equipaments, senyalització i mobiliari urbà de municipis xicotets i entitats locals menors de la Comunitat Valenciana amb una població que no excedisca els 1.000 habitants.  
L'import global màxim destinat a finançar estes subvencions ascendix a 300.000,00 ?, a càrrec de la línia de subvenció T4221000, inclosa en el programa 125.10, Administració Local, del pressupost de la Generalitat per a 2014.  
  
Segon. Aprovació de les bases de la convocatòria  
Aprovar les bases per les quals es regula la convocatòria de subvencions que s'efectua per mitjà de la present orde, així com el model de sol·licitud i documents complementaris que s'hi inclouen com a annex.  
Contra esta orde, que posa fi a la via administrativa, els interessats podran interposar, potestativament, un recurs de reposició davant del mateix òrgan que l'ha dictat en el termini d'un mes comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que establixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. No podran simultaniejar-se els dos recursos.  
  
València, 20 de maig de 2014.- El conseller de Presidència i Agricultura, Pesca, Alimentació i Aigua i vicepresident del Consell: José Císcar Bolufer.  
  
  
ANNEX I  
Bases de la convocatòria de subvencions destinades al finançament d'equipaments, senyalització i mobiliari urbà de municipis i entitats locals menors de la Comunitat Valenciana amb una població que no excedisca els 1.000 habitants, per a l'exercici 2014  
  
Primera. Objectius  
Les subvencions que regulen les presents bases tenen com a objectiu coadjuvar al desenrotllament integral dels municipis i les entitats locals menors de la Comunitat Valenciana, a través del finançament de les seues inversions de capital.  
  
Segona. Beneficiaris  
Podran ser beneficiaris del present programa de subvencions tots els municipis i les entitats locals menors de la Comunitat Valenciana que no excedisquen els 1.000 habitants, d'acord amb les xifres oficials resultants de l'última revisió del padró municipal, declarades oficials pel reial decret regulador de la matèria.  
Els beneficiaris de les subvencions hauran de tindre els requisits establits en l'article 13 de la Llei 38/2003, de 17 de novembre, General de Subvencions.  
  
Tercera. Actuacions subvencionables  
Seran subvencionables, a través del programa de subvencions que estes bases regulen, els equipaments, les instal·lacions i, en general, les inversions realitzades pels ajuntaments i entitats locals menors en les seues cases consistorials i altres dependències municipals. Així mateix, s'inclouran les inversions realitzades pels ajuntaments i les entitats locals menors destinades a la senyalització i l'adquisició de mobiliari urbà.  
Les actuacions que se subvencionen han de tindre el caràcter d'inventariables, és a dir, no tindran la consideració de gasto corrent.  
  
Quarta. Formalització de sol·licituds i termini de presentació  
1. El termini per a la presentació de sol·licituds serà d'un mes des de l'endemà de la publicació de la present orde en el Diari Oficial de la Comunitat Valenciana. L'incompliment d'este termini determinarà la inadmissió de la sol·licitud.  
2. Les sol·licituds de subvenció, tant la sol·licitud general de subvenció com l'específica d'esta ajuda, acompanyades de la documentació requerida, es dirigiran a la Direcció General d'Administració Local, Registre General de la Conselleria de Presidència i Agricultura, Pesca, Alimentació i Aigua, carrer En Bou, 9 i 11 (Palau d'en Bou), 46605 (València).  
3. Les sol·licituds podran presentar-se per qualsevol dels mitjans establits en l'article 38.4 de la Llei 30/1992, de Règim Jurídic de les Administracions Públiques. Igualment, també podran presentar-se per via telemàtica en el portal de la Generalitat (?www.gva.es?) accedint als apartats «Administracions - Ajudes i subvencions - Administracions locals».  
Per a poder tramitar electrònicament la sol·licitud, haurà de disposar de certificat digital ja siga de l'entitat, del president de l'entitat o del representant davant de la Conselleria. Tot això de conformitat amb les instruccions previstes en el web de l'Agència de Tecnologia i Certificació Electrònica (ACCV) (?www.accv.es?).  
4. Estes sol·licituds es presentaran firmades per l'alcalde president, amb el segell de la corporació, en els models que apareixen com a sol·licitud general de subvencions (document 1) i sol·licitud d'ajudes per a municipis i entitats locals menors de la Comunitat Valenciana (document 2) de l'annex II de la present orde i s'haurà d'acompanyar de la documentació següent:  
a) Resum del pressupost de l'exercici corrent (classificació econòmica a nivell de capítol) si ha sigut aprovat, i, en cas contrari, del pressupost prorrogat de l'exercici anterior (document 3 de l'annex II).  
  
b) Documentació acreditativa de l'import del gasto previst consistent en pressupost, factura proforma o memòria valorativa subscrita pel tècnic municipal. Tota la documentació sol·licitada en este apartat que no siga original haurà de ser compulsada.  
c) La domiciliació bancària que figura com a model adjunt en l'annex II, sempre que el compte bancari no estiga donat d'alta en la Generalitat, o se n'hagueren de modificar les dades.  
5. Haurà de constar necessàriament en la sol·licitud de subvencions:  
a) Breu descripció del gasto a subvencionar.  
b) Import del gasto, l'IVA inclòs.  
c) Que el gasto es realitza a càrrec del pressupost de l'exercici 2014.  
  
d) Compromís de l'ajuntament d'aportar aquella part de l'import total del gasto que no cobrisca la subvenció concedida i no haja sigut finançada d'una altra manera.  
e) Compromís de fer l'adequada publicitat del finançament de l'actuació a través d'esta subvenció.  
f) Declaració d'ajudes sol·licitades o rebudes per al finançament del gasto.  
g) Declaració de no estar sotmés a les prohibicions previstes en l'article 13 de la Llei 38/2003, de 17 de novembre, General de Subvencions.  
  
Quinta. Instrucció  
1. L'òrgan competent per a l'ordenació i instrucció del procediment serà la Direcció General d'Administració Local.  
2. Si la sol·licitud no té els requisits i documents que s'assenyalen en la base quarta, la persona interessada serà requerida perquè, en un termini de 10 dies, esmene la falta o adjunte els documents preceptius, amb indicació que, si així no ho fa, es considerarà que ha desistit de la seua petició amb resolució prèvia, d'acord amb l'article 71, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Per a l'estudi i la valoració de les sol·licituds presentades pels municipis i les entitats locals menors es constituirà una comissió avaluadora integrada per la persona titular de la Direcció General d'Administració Local, que la presidirà, o persona que designe en substitució seua, la persona titular de la Subdirecció General d'Administració Local, la persona titular del Servici d'Organització Territorial i Coordinació, més dos vocals designats per la persona titular de la Direcció General d'Administració Local. La comissió elaborarà una proposta que contindrà una relació dels sol·licitants per als quals es proposa la concessió de la subvenció i la seua quantia, així com els d'aquells per als quals es proposa la denegació.  
  
Sexta. Criteris per a la concessió  
La concessió de les subvencions s'efectuarà en règim de concurrència competitiva.  
Per a determinar la quantia de les subvencions, es tindran en compte els criteris de pressupost i població municipal i es valorarà sobre un màxim de 10 punts, dels quals 5 punts corresponen als recursos pressupostaris de conformitat amb l'escala següent:  
Fins a 250.000 ?: 5 punts  
De 250.001 a 500.000 ?: 4 punts  
De 500.001 a 750.000 ?: 3 punts  
De 750.001 a 1.000.000 ?: 2 punts  
D'1.000.001 - d'ara en avant: 1 punt  
Els 5 punts restants correspondran a les xifres oficials de població de conformitat amb el reial decret regulador de la matèria, de conformitat amb l'escala següent:  
Fins a 200 habitants: 5 punts  
De 201 a 400 habitants: 4 punts  
De 401 a 600 habitants: 3 punts  
De 601 a 800 habitants: 2 punts  
De 801 a 1.000 habitants: 1 punt  
Es procedirà al prorrateig entre els beneficiaris de l'import global màxim destinat a les subvencions, i es modularà d'acord amb la puntuació obtinguda en l'avaluació de les sol·licituds.  
  
Sèptima. Resolució de les sol·licituds  
1. El termini màxim per a resoldre i notificar la resolució procedent serà de sis mesos comptadors des de l'endemà de l'acabament del termini de presentació de sol·licituds, transcorregut el qual sense que s'haja notificat la resolució expressa podran entendre's desestimades les sol·licituds corresponents per silenci administratiu, d'acord amb el que establix l'article 44.1 de la Llei 30/1992, de Règim Jurídic de les Administracions Públiques i del Procediment Administratiu Comú, i l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat.  
La resolució expressa o la terminació presumpta posaran fi a la via administrativa. Contra esta podrà interposar-se un recurs contenciós administratiu o potestativament un recurs de reposició, de conformitat amb l'article 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No podran simultaniejar-se els dos recursos.  
2. L'òrgan competent per a la resolució dels procediments és el conseller de Presidència i Agricultura, Pesca, Alimentació i Aigua i vicepresident del Consell, si bé, en virtut del que disposa l'article 13 de la Llei 30/1992, de 26 de novembre, esta competència es delega en el titular de la direcció general competent en matèria d'Administració local.  
  
3. L'eficàcia de la concessió de l'ajuda quedarà supeditada al compliment dels termes i les condicions de la concessió. Podrà modificar-se la resolució de la concessió si en el mateix termini fixat per a la justificació s'alteraren les condicions que van determinar la concessió, així com l'obtenció concurrent de subvencions atorgades per altres administracions o ens públics o privats, quan superen el cost total de l'actuació a realitzar.  
4. La resolució es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la seua publicitat se subjectarà al que disposa l'article 18 de la Llei 38/2003, de 17 de novembre, General de Subvencions.  
  
  
Octava. Quantia de les subvencions  
La quantia de les subvencions podrà arribar fins al 100 % del cost elegible. El cost elegible serà el cost subvencionable de l'actuació definit en l'article 31 de la Llei 38/2003, General de Subvencions. Tot això estarà subordinat al crèdit disponible, que si és insuficient es podrà prorratejar entre tots els beneficiaris de les subvencions, d'acord amb el que disposa l'article 22 de la Llei 38/2003, de 17 de novembre, General de Subvencions, i 47.11 del text refós de la Llei d'Hisenda Pública de la Generalitat Valenciana.  
  
No serà subvencionable l'import corresponent a l'Impost sobre el Valor Afegit.  
L'import de la subvenció en cap cas podrà ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat a desenrotllar pel beneficiari.  
  
Novena. Procediment de pagament  
Pagament total a la justificació del gasto subvencionat.  
  
Deu. Justificació de la subvenció  
1. En el termini d'un mes comptador des de l'endemà de la publicació en el Diari Oficial de la Comunitat Valenciana de la resolució de concessió, el beneficiari haurà de justificar la realització del gasto corresponent al cost total de l'actuació per a la qual va ser concedida l'ajuda, a l'efecte de poder lliurar-li les quantitats corresponents, i s'haurà de dur a terme en els termes següents i d'acord amb el que disposa la resolució de concessió.  
2. S'hi haurà de presentar:  
- Certificat de la inversió subvencionada, segons el model expressat en l'annex II d'esta orde.  
- Còpia compulsada de les factures reglamentàries, segons la normativa vigent.  
3. L'ajuda concedida estarà reduïda proporcionalment en cas que la justificació dels gastos realitzats no arribe a la quantia atorgada, així com en el cas que l'import justificat no arribe al cost total de l'actuació subvencionada.  
4. La no-presentació de la justificació del gasto en el termini fixat donarà lloc a la incoació d'un procediment de desistiment sense efectes de la subvenció. En la tramitació del procediment es garantirà en tot cas l'audiència de l'interessat.  
5. La justificació de la subvenció haurà de complir els requisits establits en l'article 30 de la Llei 38/2003, de 17 de novembre, General de Subvencions.  
  
Onze. Obligacions dels beneficiaris  
Els beneficiaris d'estes subvencions estaran subjectes a les obligacions derivades del contingut d'estes bases, de la resolució de concessió de la subvenció i, en general, de la normativa vigent que hi siga aplicable. En tot cas, són obligacions dels municipis beneficiats les establides en l'article 14 de la Llei 38/2003, de 17 de novembre, General de Subvencions, i en l'article 47, apartats 4.b i 9, del Text Refós de la Llei d'Hisenda Pública de la Generalitat Valenciana.  
  
  
Dotze. Revisió d'expedients  
1. En els casos previstos en l'article 37 de la Llei General de Subvencions i en l'apartat 9 de l'article 47 del Text Refós de la Llei d'Hisenda Pública de la Generalitat Valenciana, els beneficiaris hauran de reintegrar la totalitat o una part de la quantitat percebuda més els interessos de demora corresponents.  
2. En estos casos es procedirà a la incoació de l'expedient oportú que, amb audiència prèvia del municipi interessat, serà resolt pel conseller de Presidència i Agricultura, Pesca, Alimentació i Aigua i vicepresident del Consell.  
3. El falsejament o l'ocultació de dades i documents que afecten substancialment la concessió i el lliurament de fons públics donarà lloc a responsabilitat en l'orde jurisdiccional competent.  
  
  
Tretze. Règim jurídic aplicable  
En tot allò no previst en esta orde els municipis beneficiaris se sotmetran al que establix el Text Refós de la Llei d'Hisenda Pública de la Generalitat Valenciana, la Llei de Pressupostos de la Generalitat per a l'exercici 2014, la Llei 38/2003, de 17 de novembre, General de Subvencions, i la resta de normativa aplicable.  
  
Catorze. Acceptació de les bases  
La participació en esta convocatòria implica l'acceptació de les bases que la regulen.  
  
  
ANNEX II  
  
Documents indicats:  
1. Sol·licitud general de subvenció.  
2. Sol·licitud d'ajudes per a municipis i entitats locals menors de la Comunitat Valenciana per al finançament d'equipaments, senyalització i mobiliari urbà.  
3. Resum del pressupost aprovat.  
4. Certificat de gastos.  
5. Model de domiciliació bancària.